પ્રચંડ અને કેપી શર્મા ઓલી

ગત મહિને નેપાળના વડા પ્રધાન કેપી શર્મા ઓલીએ નેપાળની સંસદને ભંગ કરવાનો વિવાદિત નિર્ણય લીધો હતો. ઓલીએ આ વર્ષે એપ્રિલ મહિનામાં ફરીથી ચૂંટણી યોજવાની વાત કરી છે.

નેપાળ કૉમ્યુનિસ્ટ પાર્ટીની અંદર પેદા થયેલા મતભેદ બાદ નેપાળમાં રાજકીય સંકટ વધ્યું છે.

આ દરમિયાન ચીનની કૉમ્યુનિસ્ટ પાર્ટીના આંતરરાષ્ટ્રીય મામલાના વિભાગમાં ઉપમંત્રીના નેતૃત્વમાં એક પ્રતિનિધિમંડળે નેપાળની મુલાકાત લીધી.

કહેવાય છે કે ચીન નેપાળી કૉમ્યુનિસ્ટ પાર્ટી વિભાજનથી ખુશ નથી અને તે ઇચ્છે છે કે પ્રચંડ-ઓલી ફરીથી સાથે આવે.

જોકે આવું થતું જોવા મળતું નથી. ઓલીએ બુધવારે કહ્યું કે તે પ્રચંડ સાથે સમજૂતી કરતાંકરતાં થાકી ગયા છે, જ્યારે ચીની પ્રતિનિધિમંડળે પીએમ ઓલી સાથે પણ મુલાકાત કરી હતી.

ચીની પ્રતિનિધિમંડળે નેપાળી કૉમ્યુનિસ્ટ પાર્ટીના પુષ્પ કમલ દહલ 'પ્રચંડ' અને માધવ નેપાળ સાથે પણ વાતચીત કરી.

ઓલી અને પ્રચંડની વચ્ચે નેપાળી કૉમ્યુનિસ્ટ પાર્ટી બે ભાગમાં વહેંચાઈ ગઈ છે. બંને જૂથોએ ચૂંટણીપંચમાં પાર્ટીના પોતપોતાના દાવા રજૂ કર્યા છે.

કૉમ્યુનિસ્ટ પાર્ટીના નેતાઓ સહિત ચીનના પ્રતિનિધિમંડળે નેપાળના કેટલાક અન્ય નેતાઓ સાથે પણ વાત કરી, જેમાં નેપાળી કૉંગ્રેસના શેર બહાદુર દેઉબા અને જનતા સમાજવાદી પાર્ટીના નેતા બાબુરામ ભટ્ટરાઈ પણ સામેલ છે.

'હું સમજૂતી કરીને થાકી ગયો છું'

કેપી શર્મા ઓલી

કાઠમંડુમાં પોતાની પાર્ટીના નેતાઓ અને કાર્યકરોને સંબોધન કરતા ઓલીએ વિરોધી જૂથોના નેતાઓની નિંદા કરી અને કહ્યું કે તેઓ તેમને પાર્ટી અને સરકાર ચલાવવામાં સહયોગ નથી કરતા.

તેઓએ પ્રચંડ પર ઘણી સમજૂતી તોડવાના આરોપ પણ લગાવ્યા.

તેઓએ કહ્યું, "પ્રચંડજી નેપાળ કૉંગ્રેસ સાથે સરકાર બનાવવાની વાત કરી રહ્યા હતા અને એ સમયે મારી સાથે પણ ભાવતાલ કરતા હતા. જોકે અમે ચૂંટણી ગઠબંધન કરીને જ જીત્યા હતા. હવે હું તેમની સાથે સમજૂતી કરીને થાકી ગયો છું."

ઓલીએ કહ્યું કે જો તેઓ સંસદ ભંગ કરવાની ભલામણ ન કરત તો પ્રચંડ અને વિરોધી જૂથના નેતાઓ તેમની સામે અવિશ્વાસ પ્રસ્તાવ અને રાષ્ટ્રપતિની વિરુદ્ધમાં મહાઅભિયોગનો પ્રસ્તાવ લાવી રહ્યા હતા.

તેઓએ એમ પણ કહ્યું કે નેપાળના બંધારણના હિસાબે એક વાર સંસદ ભંગ કરવાનો પ્રસ્તાવ જો મોકલવામાં આવે તો તેના પર પુનર્વિચાર ન કરી શકાય.

જોકે આ મામલાને લઈને નેપાળની સુપ્રીમ કોર્ટમાં ઘણી અરજીઓ દાખલ કરવામાં આવી છે, જેના પર જલદી સુનાવણી થવાની છે.

2018માં ચીની કૉમ્યુનિસ્ટ પાર્ટીને જ ઓલી... \n\nમને ઉપરના લેખ માટે સારું શીર્ષક આપો.
નેપાળના રાજકીય સંકટમાંથી ચીને શું લાભ ખાટ્યો?